ราคาทองคำจะเป็นอย่างไร เมื่อ QE ยุโรปเข้ามา
ราคาทองคำได้ปรับตัวลดลงมาทำจุดต่ำสุดที่ระดับ 1,166 เหรียญ ซึ่งถือว่าเป็นการปรับตัวลดลงอย่างมากในวันศุกร์ที่ผ่านมา หลังจากที่ตัวเลข NonFarm Payrolls ของสหรัฐอเมริกาออกมาปรับตัวดีเกินคาด ทำให้ราคาทองคำได้กลับมาที่จุดเริ่มต้นของปี 2015 ที่ระดับ 1,180 เหรียญอีกครั้งหนึ่ง ซึ่งจะเห็นได้ว่าราคาทองคำมีความผันผวนไปตามตัวเลขเศรษฐกิจของอเมริกา ถึงแม้ว่าจะเริ่มมีการวางแผนในการอัดฉีด QE ยุโรปเข้ามาก็ตาม โดยที่ QE จะมีระยะเวลาการอัดฉีดทั้งหมดเป็นระยะเวลา 18 เดือน โดยจะเริ่มครั้งแรกในวันนี้จำนวน 6 หมื่นล้าน ส่งผลทำให้ค่าเงินยูโรปรับตัวอ่อนค่าลงไปทำจุดต่ำสุดในรอบ 11 ปี ในขณะที่ราคาทองคำกลับไม่ได้ผันผวนมากนักจากข่าวการใช้ QE ของยุโรป แต่ราคาทองคำกลับไปให้ความสนใจกับตัวเลข NonFarm Payrolls ของสหรัฐอเมริกา ที่ออกมาในวันศุกร์ ส่งผลให้ราคาทองคำปรับตัวลดลงถึง 30 เหรียญ จากระดับ 1,200 เหรียญ ลงมาอยู่ที่ระดับ 1,170 เหรียญ แสดงให้เห็นว่าราคาทองคำให้น้ำหนักไปที่เศรษฐกิจของสหรัฐอเมริกา และการปรับขึ้นอัตราดอกเบี้ย มากกว่าการอัดฉีด QE ของยุโรป
9 มี.ค. 2558

ราคาทองคำได้ปรับตัวลดลงมาทำจุดต่ำสุดที่ระดับ 1,166 เหรียญ ซึ่งถือว่าเป็นการปรับตัวลดลงอย่างมากในวันศุกร์ที่ผ่านมา หลังจากที่ตัวเลข NonFarm Payrolls ของสหรัฐอเมริกาออกมาปรับตัวดีเกินคาด ทำให้ราคาทองคำได้กลับมาที่จุดเริ่มต้นของปี 2015 ที่ระดับ 1,180 เหรียญอีกครั้งหนึ่ง ซึ่งจะเห็นได้ว่าราคาทองคำมีความผันผวนไปตามตัวเลขเศรษฐกิจของอเมริกา ถึงแม้ว่าจะเริ่มมีการวางแผนในการอัดฉีด QE ยุโรปเข้ามาก็ตาม โดยที่ QE จะมีระยะเวลาการอัดฉีดทั้งหมดเป็นระยะเวลา 18 เดือน โดยจะเริ่มครั้งแรกในวันนี้จำนวน 6 หมื่นล้าน ส่งผลทำให้ค่าเงินยูโรปรับตัวอ่อนค่าลงไปทำจุดต่ำสุดในรอบ 11 ปี ในขณะที่ราคาทองคำกลับไม่ได้ผันผวนมากนักจากข่าวการใช้ QE ของยุโรป แต่ราคาทองคำกลับไปให้ความสนใจกับตัวเลข NonFarm Payrolls ของสหรัฐอเมริกา ที่ออกมาในวันศุกร์ ส่งผลให้ราคาทองคำปรับตัวลดลงถึง 30 เหรียญ จากระดับ 1,200 เหรียญ ลงมาอยู่ที่ระดับ 1,170 เหรียญ แสดงให้เห็นว่าราคาทองคำให้น้ำหนักไปที่เศรษฐกิจของสหรัฐอเมริกา และการปรับขึ้นอัตราดอกเบี้ย มากกว่าการอัดฉีด QE ของยุโรป
ดังนั้น สิ่งที่ต้องจับตามองเป็นพิเศษก็คือ การปรับขึ้นอัตราดอกเบี้ยของธนาคารกลางสหรัฐ โดยล่าสุดประธานเฟด นางเจเน็ต เยลเลน ได้การกล่าวย้ำในเรื่องของการเฝ้าดูตัวเลขการจ้างงานเป็นหลัก ซึ่งในวันศุกร์ที่ผ่านมาตัวเลขจ้างงานและตัวเลขการว่างงานที่ปรับตัวดีขึ้น แสดงให้เห็นถึงการฟื้นตัวอย่างชัดเจนในภาพรวมของเศรษฐกิจสหรัฐอเมริกา ซึ่งถ้าตัวเลขการจ้างงานยังปรับตัวดีขึ้นอย่างต่อเนื่องเชื่อว่า การปรับขึ้นอัตราดอกเบี้ยของเฟด อาจจะเกิดขึ้นเร็วกว่าที่นักวิเคราะห์หลายคนคาดการณ์ไว้ ดังนั้น เรายังคิดว่าราคาทองคำจะได้รับแรงกดดันจากการปรับขึ้นอัตราดอกเบี้ยของเฟดอย่างต่อเนื่อง
วิเคราะห์ราคาทองคำทางเทคนิค
ราคาทองคำมีการเคลื่อนตัวในลักษณะ Sideways โดยในภาพเทคนิคราย 4 ชั่วโมงจะเห็นได้ว่า มีการเคลื่อนตัวเป็นลักษณะสามเหลี่ยมตั้งแต่วันพุธที่ผ่านมา โดยทาง MTS Gold ได้มีการกล่าวไปก่อนหน้านี้แล้วว่า ลักษณะการเกิดรูปเทคนิคสามเหลี่ยมหากเกิดการ Break Out ด้านใดด้านหนึ่ง จะทำให้ราคาทองคำปรับตัวลดลงอย่างรุนแรง ซึ่งในวันศุกร์ที่ผ่านมา รูปสามเหลี่ยมได้มีการ Break Out ด้านล่างที่ระดับ 1,190 เหรียญ ทำให้ราคาทองคำปรับตัวลดลงมาอย่างรุนแรงเกือบ 25 เหรียญ เเละลงไปทำจุดต่ำสุดที่ระดับ 1,165 เหรียญ ก่อนจะมีการรีบาวด์ระยะสั้นกลับขึ้นมาที่ระดับ 1,170 เหรียญ โดยลักษณะการ Break แบบนี้ เราเชื่อว่าราคาทองคำน่าจะมีการปรับตัวลดลงอย่างต่อเนื่อง
ราคาทองคำจะมีโอกาสทดสอบที่แนวรับถัดไปที่ระดับ 1,150 เหรียญ ดังนั้น นักลงทุนที่ได้ทำการ Stop Loss ออกไป ตามที่เราได้ให้คำแนะนำไปก่อนหน้านี้ที่ระดับ 1,200 เหรียญ ก็จะสามารถเริ่มหาจังหวะในการเปิดสถานะ Short เพิ่ม ส่วนนักลงทุนที่ยังมีการซื้อติดอยู่ อาจจะต้องเริ่มมีการหาจังหวะในการทำจุด Stop Loss โดยตอนนี้ราคาทองคำมีแนวรับสำคัญถัดไปที่ระดับ 1,150 เหรียญ และแนวต้านจะอยู่ที่ระดับ 1,185 เหรียญ ซึ่งหากราคาทองคำยังไม่สามารถกลับมายืนเหนือระดับ 1,185 เหรียญได้ ราคาทองคำอาจจะมีโอกาสลงไปทดสอบจุดต่ำสุดอีกครั้งหนึ่ง
 เนื่องจากสภาพตลาดทองคำ ทั้งระยะกลางและระยะยาวเริ่มเป็นขาลงอย่างชัดเจน เราได้เน้นย้ำให้นักลงทุนทำ Stop Loss โดยถ้านักลงทุนได้มีการทำ Stop Loss ตามที่เราได้วิเคราะห์ไว้ก่อนหน้านี้ที่ระดับ 1,200 เหรียญ นักลงทุนสามารถหาจังหวะกลับมาทำกำไรได้ในช่วงตลาดขาลง ส่วนนักลงทุนที่ยังไม่ได้ทำ Stop Loss อาจจะต้องหาจังหวะเมื่อราคาดีดตัวสูงขึ้น แล้วค่อยทำ Stop Loss โดยเราได้เน้นย้ำกับนักลงทุนอยู่เสมอว่า ราคาทองคำสามารถทำกำไรได้ทั้งในขาขึ้นและขาลง ดังนั้นจังหวะที่ตลาดส่วนใหญ่เป็นขาลง นักลงทุนควรหาจังหวะขายมากกว่าซื้อ
MTS Gold แม่ทองสุก ผู้นำในการลงทุนทองคำ ได้มีการไปออกบูธที่ศูนย์การค้าเซ็นทรัลเฟสติวัล หาดใหญ่ ที่หาดใหญ่ ฮอลล์ชั้น 5 ตั้งแต่วันที่ 13-15 มีนาคม 2558 เวลา 10.00–20.00 น. ในงานมหกรรมการเงินหาดใหญ่ ครั้งที่ 5 หรืองาน Money Expo 2015 สนใจสอบถามข้อมูลเพิ่มเติมติดต่อ MTS Gold Call Center 02-770-7777